সিরাজগঞ্জে বঙ্গবন্ধু সেতু পশ্চিম থানা পুলিশ অভিযান চালিয়ে ১৩৮১ বোতল ফেন্সিডিল ও ট্রাক সহ ৩ জনকে আটক করেছে। বঙ্গবন্ধু সেতুর ভারপ্রাপ্ত কর্মকর্তা আবুল কালাম আজাদ জানান, মঙ্গলবার মধ্যরাতে বঙ্গবন্ধু সেতু গোলচত্বর নামক এলাকায় গোপন সংবাদের ভিত্তিতে পুলিশ জয়পুরহাটের পাঁচবিবি থেকে ঢাকা গামী একটি ট্রাকে অভিযান চালিয়ে ১৩৮১ বোতল ফেন্সিডিল সহ দিনাজপুরের ঘোরাঘাট এলাকার গফুর, জয়পুরহাটের হিলি এলাকার ইরান ও লিটনকে আটক করে। এ সময় ফেন্সিডিল বহনকারী ট্রাকটিও আটক করা হয়। এ বিষয়ে বঙ্গবন্ধু সেতু পশ্চিম থানায় মাদক দ্রব্য আইনে একটি মামলা দায়ের করা হয়েছে।